ભારતના નીરજ ચોપડાએ 86.47 મીટર ભાલો ફેંકી ગોલ્ડ મેડલ પોતાના નામે કર્યો. આ સીઝનમાં તેમનો બેસ્ટ થ્રો છે. આ સિવાય મેરિકોમે આજે બોક્સિંગમાં ભારતને ગોલ્ડ મેડલ અપાવ્યો. તદઉપરાંત પુરુષોની 50 મીટર રાઇફલ થ્રી પોઝિશન સ્પર્ધામાં સંજીવ રાજપૂતે ગોલ્ડ પર નિશાન સાંધ્યું. તો ભારતીય પહેલવાન સુમિત મલિકને પુરુષોના 125 કિલો ફ્રીસ્ટાઇલ વર્ગમાં ગોલ્ડ જીત્યો. આમ આજે ભારત પર કોમનવેલ્થમાં ગોલ્ડનો જાણે વરસાદ થયો. તો પાંચમો ગોલ્ડ તો આજે પાક્કો જ છે. કારણ કે આજે પીવી સિંધુ અને સાઇન નેહવાલ વચ્ચે ગોલ્ડ મેડલ માટે શટલરની મેચ રમાશે. આમ, અત્યાર સુધીમાં ભારતને 23 ગોલ્ડ મળ્યા છે.